Los-Anjeles ma’muriyati o‘rmon yong‘inlari sabab aholini o‘z uylarini tark etishga chaqirdi

Los-Anjeles ma’muriyati hududdagi o‘rmon yong‘inlari sur’ati kuchayib ketgani munosabati bilan aholidan o‘z uylarini tark etishni so‘radi. Bu haqda “Gazeta.ru” xabar bermoqda.

Xabar berishlaricha, kuchli shamol sabab yong‘in katta tezlikda tarqalmoqda, bu holat yong‘inni bartaraf etishga xalal bermoqda.
Shahar ma’muriyatining mazkur talabi xavf hududida joylashgan 200 xonadonga taalluqli. Bundan tashqari, rasmiylar 210 Freeway trassasini ham vaqtincha yopgan.
Avvalroq AQShning Oregon shtatida o‘rmon yong‘inlari sababli mahalliy aholi xavfsiz hududga ko‘chirilgan edi.